stanford-oval/wikipedia huggingface dataset:
תיא
היסטוריה > חממה לסטארט-אפים

בסוף שנת 2014, השיקה תיא השקעות חממה ללסטארט-אפים בתחום הווידאו בשם "Taya Ventures". באפריל 2015, ביצעה את ההשקעה ראשונה.
Piaget SA

| --- | --- |

 נתונים כלליים
 מייסדים:  ג'ורג' אדוארד פיאג'ט (Georges Edouard Piaget)
 תקופת הפעילות:  1874–הווה (כ־151 שנים)
 חברת אם:  רישמון 
 מיקום המטה:  ז'נבה 
 משרד ראשי:  ריצ'מונט
 ענפי תעשייה:  מוצרי יוקרה, תכשיט, שעון יד, הורולוגיה 
 מוצרים עיקריים:  שעונים ותכשיטים
 מנכ"ל:  Chabi Nouri
  
 www.piaget.com
 
פיאג'ט (בגרמנית: Piaget) הוא מפעל שווייצרי לייצור שעונים ותכשיטים יוקרתיים אשר נוסד בשנת 1874 על ידי ג'ורג' פיאג'ט בכפר השווייצרי "גבעת הפיות" (La Côte aux Fées).
המפעל שייך לקבוצה השווייצרית ריצ'מונט אשר מתמחה בתעשיית מוצרי מותרות.
היסטוריה > המקורות (1874 – 1942)

בשנת 1874, הקים ג'ורג' אדוארד פיאג'ט בית מלאכה בחווה המשפחתית,[דרושה הבהרה] הנמצאת בכפר הקטן "גבעת הפיות" (La Côte aux Fées) בצידו השווייצרי של הרי היורה. בתחילת דרכה של התעשייה, פיאג'ט יצרה שעוני כיס ומנגנוני שעונים ברמת דיוק רבה. בזכות הזמנות מאת פירמות בעלות שם, התפרסם פיאג'ט מעבר לגבולות הקנטון שלו.
בשנת 1911, טימוטי פיאג'ט, בנו של ג'ורג' פיאג'ט החל לנהל את המפעל המשפחתי, ומאז, תעשיית המפעל מייצרת בעיקר שעוני יד.
רישום סימן מסחרי (1943–1955) ביוזמתם של ג'רלד וואלנטיין פיאג'ט, נכדיו של המייסד, הוגשה בקשה לרישום שם מסחרי בשנת 1943. מאז המפעל בכפר "גבעת הפיות" החל בייצור שעונים ותכשיטים פרי פיתוח עצמי.
בשנת 1945 הוקם מפעל ייצור חדש, אף הוא ב- "גבעת הפיות", אשר עיקר יעודו לפתח חידושים בתחום השענות ומנגנונים שטוחים במיוחד.
היסטוריה > המנגנון השטוח במיוחד ותעשיית התכשיטים (1956 – 1963)

בשנת 1957, השיק המפעל את דגם ה-Calibre 9P המבוסס על מנגנון מכני שטוח במיוחד (2 מ"מ עובי),[דרושה הבהרה] עם מתיחה ידנית. בהמשך, בשנת 1960, השענים של פיאג'ט פיתחו את הדגם Calibre 12P, המבוסס על מנגנון אוטומטי השטוח בעולם, עם עובי של 2.3 מ"מ, אשר נרשם באופן רשמי בספר השיאים של גינס. ברבות השנים גדל אוסף התכשיטים והשעונים של פיאג'ט. בנוסף לשעונים דמויי מטבע כסף, שעוני טבעת, שעוני סיכת נוי או שעוני חפתים, פיאג'ט ייצר את מערכות תכשיטים הראשונות שלו.
בשנת 1957, הושק השעון לגבר דגם "אמפרדור", אשר הפך לדגם מוביל של הסמל המסחרי.
החברה פתחה מפעל נוסף בעיר ז'נבה המוקדש רק לייצור תכשיטים, ובהמשך בשנת 1959 נפתחה החנות הראשונה.
היסטוריה > התנופה קדימה (1964 – 1987)

תעשיית התכשיטים זכתה להכרה בינלאומית הודות לסלבריטאים כגון ז'קלין קנדי, השחקנית ג'ינה לולובריג'ידה והבמאי אנדי וורהול. בשנת 1964, פיאג'ט הציג את השעונים הראשונים המצוידים בלוח מאבן קשה: אבן התכלת lapis-lazuli, אבן הטורקיז, אבן השהם או גם "עין הנמר". בהמשך, פיאג'ט הפיץ את "שעון השרוול" אשר הפך לסמל לתעשיית שעוני היוקרה. בשנת 1976, דגם ה- Calibre 7P יצא לשוק, עם מנגנון קוורץ, והקטן ביותר בדורו.
שעון ה-"פיאג'ט פולו", בעל סגנון אוונגרדי, יוצר בשנת 1979, והפך להיות דגם הדגל של הפירמה. להצלחה זכתה הקולקציה Dancer אשר הושקה בשנת 1986. תחת נשיאותו של איב פיאג'ט החל משנת 1980, חברת פיאג'ט ממשיכה לטפח את טעם היוצא דופן, והפירמה משליטה את הסטטוס שלה כ-"תכשיטן בשענות".
היסטוריה > האיחוד (1988 – 2000)

קבוצת מוצרי יוקרה "ונדום" (Vendôme) אשר הוסבה לחברת ריצ'מונט (Richemont), רכשה את המפעל פיאג'ט בשנת 1988.
בשנות ה-90, הופקו קולקציות חדשות: פוססיון, טנאגרה, ליימלייט ומיס פרוטוקול הכוללים צמידים הניתנים להחלפה.
בנוגע לשעונים, פיאג'ט יצאה עם הדגם אלטיפלנו (Altiplano) ובשנת 1999 המציאה מחדש את אחד הדגמים הקלסיים שלה – האמפרדור (Emperador).
פריטי שענות יוקרתית ומורכבת מקובצים בקולקציה מוכללת אחת – "עניבה שחורה" (Black Tie).
היסטוריה > מנגנון חדש (2001 – 2008)

בשנת 2001, מפעל חדש של "שענות יוקרה פיאג'ט" נחנך בכפר פלאן-לז-אוהט" (Plan-les-Ouates) סמוך לשערי העיר ז'נבה. המנגנונים ממשיכים להיות מיוצרים ב-"גבעת הפיות", המורשת ההיסטורית של המשפחה. המבנה החדש מקבץ בתוכו מעל 40 בעלי מקצוע בשענות ובצורפות.
באותה שנה, פיאג'ט רעננה את דגם השעון "פולו" משנות ה-70 וכן השיקה את הקולקציה "השתקפויות הקסם" (Magic Reflections).
החברה מפיצה מספר דגמים של מנגנונים מכניים, ובשנת 2002 המפעל פיאג'ט השיק את המנגנון הראשון המבוסס על סחרור, Calibre 600P, שהוא דגם מבוסס סחרור השטוח ביותר בעולם עם 3.5 מ"מ עובי.
בשנת 2004 חגגה חברת פיאג'ט 130 שנים מאז היווסדה.
המיומנויות

חברת פיאג'ט מעצבת, מפתחת ומייצרת בתוככי המפעל שלה את המנגנונים המכנים שלה. המפעל קיים מאז שנת 1874, עם למעלה מ-40 מקצועות הפועלים יחדיו, החל מהעיצוב ועד המשלוח של שעון עם עיצוב מורכב או מערכת עדיים פרי תכשיטנות היוקרה.
המיומנויות > מנגנון שטוח במיוחד

חברת פיאג'ט נכללת ברשימת חלוצי מנגנוני השעונים השטוחים במיוחד, תוך שהיא מציגה את המנגנונים דגם 9P המכני ודגם 12P האוטומטי, כל אחד מוכר בשנת 1957 ובשנת 1960 בהתאמה כדגם השטוח ביותר בקטגוריה שלו. בהמשך הם תרמו לפיתוחים המודרניים כגון דגמי ה-430P, ה-450P, וה- 438P עם עובי של 2.1 מ"מ בלבד. שימוש בחידושים אחרונים הללו נעשה בדגמי ה-"אלטיפלנו".
המיומנויות > מנגנון הסחרור

תהליך פיתוח מנגנון הסחרור נמשך מעל ל-3 שנים. אחד מתוצרי מחקר זה הוא הדגם Calibre 600P, המהווה את מנגנון הסחרור בעל הצורה השטוחה ביותר בעולם (3.5 מ"מ עובי). התיבה בה הוא נתון ייחודית במיוחד: היא מורכבת מ-42 חלקיקים זעירים, מהם 3 גשרונים מטיטניום, ומשקלה 0.2 גרם בסה"כ. מנגנון הסחרור הוא מהסוג המעופף - הוא מונח על ציר בודד – כולל טופר מסוג P, ומצב זה מוסיף על הקושי בהשגת שווי משקל. להשגת אמינות מרבית, עבודות הרכבת החלקים והזיווד אל תוך התיבה של כל שעון דגם 600P מבוצעות באופן בלעדי על ידי אותו רב-שען.
המיומנויות > מנגנון הסחרור השלדי

מנגנון הסחרור המעופף של פיאג'ט הטומן מורכבות סמלית, הוא הדגם בעל הצורה השטוחה ביותר בעולם (3.5 מ"מ עובי).
בחלוקה ל-60 השנתות של השניות, תחריט קישוט של קרני שמש משולבים זה בזה (guilloché soleil) מקרין סביב החל ממרכז שלדת הסחרור. הדגם עשוי מזהב והוא משובץ אבני חן.
עבודות הרכבת החלקים והזיווד של כל אחד ממנגנוני הסחרור השלדי, אשר זכו לרישום מספר פטנטים, מבוצעות באופן בלעדי על ידי אותו רב-שען.
המיומנויות > מנגנון עם תנועה הפוכה

דגם השעון Calibre 560P מבוסס על מנגנון מכני עם מתיחה אוטומטית; הדגם עוצב, פותח ויוצר בתוך מפעל פיאג'ט, והוא מצויד במנגנון מורכב של תצוגת השניות תוך תנועה לאחור. המחוג נע מ-0 אל ה-30 על קשת המעגל החל מהמשעה 12:00 על מנת לחזור לנקודת ההתחלה שלה. העיצוב ארך 24 חודשים על מנת להגיע לשלמות אומנותית: ברקע - המדרונות המעגליים של ז'נבה, ליטוש הפלטינה, הענקת זווית ומתיחה לגשרונים ולבסוף ברגים בצבע מוכחל.
המיומנויות > מנגנון תנועה אוטומטית

דור חדש של מנגנונים מכניים עם מתיחה אוטומטית יצא לאור בשנת 2006. דגם השעון Calibre 560P הכולל תצוגה מרכזית של השעות, הדקות והשניות, וכן גם תאריכון, מצויד בשני תופי בריח המבטיחים טווח פעולה של 72 שעות. קליבר זה בעל 12 שורות, עם קוטר של 26.8 מ"מ, פועם בתדירות מסורתית של 21,600 פעימות בשעה (שווה-ערך ל-3.6 הרץ), ואילו הכוונון שלו מבוצע באמצעות מאזני תברוגת. גרסת הדגם 850P כוללת תצוגה של מחוג שניות קטן, וכן שעון אזור זמן שני על גבי שני לוחות משניים. מחוון יום / לילה מסונכרן על אזור הזמן המרכזי משלים את המידע המסופק.
המיומנויות > טכניקת הזיגוג באמאיל

חברת פיאג'ט מנציחה את אומנות הצביעה המיניאטורית באמצעות טכניקה מסורתית. אומן הזיגוג באמאיל לוקח ליד גושי אמאיל לא מעובדים, מרסק ומנקה אותם עד לקבלת אבקה דקה מאוד, אותה הוא מערבב עם תמציות ושמנים בעלי כושר צימוד על מנת לקבל את כל פלטת הצבעים. האמאיל נמרח באמצעות מברשת בשכבות דקות בזו אחר זו, ובהמשך כל שכבה מזוגגת על ידי מעבר בתנור בטמפרטורה של 800° צלזיוס. כל חלק המצופה באמאיל מצריך קרוב ל-20 מעברים בתנור. רק אז מתקבל זיגוג וצבעי אמאיל עמידים לעד.
המיומנויות > שיבוץ אבני חן וגמולוגיה

חברת פיאג'ט כוללת בתוכה גם את בית המלאכה לצורפות החשוב ביותר בז'נבה. כל אבני החן מסותתות, מותאמות ומשובצות בעבודת יד.
כך גם לגבי בחירת היהלומים ואבני החן. היהלומים למשל נבחרים בהתאם לסטנדרטים של צבעים (D עד G) ושל טוהר (IF עד VVS). היהלומים מבוקרים בקפדנות יתרה בהתאם לנוהל פנימי המגדיר את הקריטריונים של הצבע, המידות, הטוהר ומידת הקרט.
בית המלאכה פיאג'ט הוא חבר ב-"ועדה לנוהגי צורפות אחראית" (Council for Responsible Jewellery Practices ), וכן גם של "תהליך אישור על פי שיטת קימברליי" (Kimberley Process Certification Scheme), המבטיחים ללא עוררין את תקפות המקור של הפקת היהלומים.
קולקציות > שענות - דגמים

Black Tie
Altiplano
Upstream
Piaget Polo
Dancer
Possession
Miss Protocole
Limelight
Creative Collection
קולקציות > צורפות

Possession
Wedding
Hearts & Charms
Miss Protocole
Magic Gardens of Piaget
Limelight
Creative Collection
לפיאג'ט חנויות ב-84 מדינות ברחבי העולם.
אירועים – מתן חסות > פרס לתעשיית הסרטים העצמאית (Spirit Awards)

בשנת 2008, חברת פיאג'ט נתנה חסות לארגון Spirit Awards, שהוא פסטיבל אמריקאי המוקדש לתעשיית הסרטים העצמאים. הטקס נערך ב-23 בפברואר 2008 בסנטה מוניקה שבקליפורניה.
הערות שוליים

↑  ההיסטוריה של פיאג'ט.
| --- | --- |
בקרת זהויות :  GND: 1029955379  LCCN: n93088383  SUDOC: 034049711  VIAF: 210688375   WorldCat (עם VIAF): 210688375
אבי בלוט

| --- | --- |

 לידה:  28 בספטמבר 1974  (בן 50) ירושלים, ישראל
 מדינה:  ישראל ישראל
 השכלה:  מכינה קדם-צבאית בני דוד  המכללה הבין-זרועית לפיקוד ולמטה  האוניברסיטה העברית בירושלים  מכללת המלחמה של צבא ארצות הברית 
 השתייכות:   צבא הגנה לישראל
 תקופת הפעילות:  מ-1994
 דרגה:    אלוף
 תפקידים בשירות
  סגן מפקד יחידת מגלן   מפקד גדוד 101   מפקד יחידת מגלן   מפקד חטיבת יהודה   מפקד עוצבת חצי האש   מפקד חטיבת עוז   המזכיר הצבאי של ראש הממשלה   מפקד אוגדת איו"ש   מפקד המכללה הבין-זרועית לפיקוד ולמטה   מפקד פיקוד המרכז
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע שומר החומות  מבצע בית וגן  מלחמת חרבות ברזל
 
אַבְרָהָם (אָבִי) אַהֲרֹן בְּלוּט (נולד ב-28 בספטמבר 1974) הוא קצין בצה"ל בדרגת אלוף, המשרת כמפקד פיקוד המרכז. לפני כן שירת כמפקד המכללה הבין-זרועית לפיקוד ולמטה, מפקד אוגדת איו"ש, המזכיר הצבאי של ראש הממשלה, מפקד חטיבת עוז, מפקד עוצבת חצי האש, מפקד חטיבת יהודה, מפקד יחידת מגלן ומפקד גדוד 101.
חיים אישיים

בלוט מתגורר ביישוב הקהילתי נחושה, נשוי לעדי, ראש השלוחה בקבוצת יבנה של המכינה הקדם צבאית צהלי, אב לשש בנות. אח לשישה אחים ואחות, ובהם אחיו נתנאל שנפצע קשה בפיגוע במכינה בעצמונה במרץ 2002. בעל תואר ראשון בפילוסופיה, כלכלה ומדעי המדינה מהאוניברסיטה העברית בירושלים, ובעל תואר שני בחשיבה אסטרטגית ממכללת המלחמה של צבא ארצות הברית בקרלייל שבפנסילבניה.
גלריה

בטקס חילופי מפקדים בעוצבת חצי האש, עם מחליפו יונתן רום (פנים מוסתרות), יולי 2017
בטקס חילופי מפקדים בעוצבת חצי האש
נואם בטקס חילופי מפקדים בחטיבת עוז, ספטמבר 2018
בטקס חילופי מפקדים בחטיבת עוז, עם מחליפו קובי הלר, ספטמבר 2018
מקבל את הפיקוד על חטיבת עוז, אוגוסט 2017
בטקס קבלת הפיקוד על חטיבת עוז, משמאל, קודמו בתפקיד דוד זיני, אוגוסט 2017
חילופי מפקדים בפיקוד מרכז ביולי 2024, מימין האלוף היוצא יהודה פוקס, הרמטכ"ל הרצי הלוי והאלוף הנכנס בלוט
מאמרים פרי עטו

"הלנצח תאכל חרב" - בין הטקטי והאסטרטגי, מערכות 489, ינואר 2021
תא"ל אבי בלוט הוא המזכיר הצבאי של ראש הממשלה., קומנדו מאז ולתמיד - תא"ל בלוט, באתר צה"ל, 30 בינואר 2022
הערות שוליים

↑  ניר דבורי, ‏חושבים על עזה, כובשים את אשקלון, באתר ‏מאקו‏, 20 ביולי 2017
↑  עתיה זר, אחים לנשק, באתר ערוץ 7, 30 באוגוסט 2012
↑  מלוחם בפלוגת מרץ 94 בגדוד 890 ועד לאלוף פיקוד: "כבר במסלול אבי בלוט סומן כאחד שיגיע רחוק" - האדומה, באתר האדומה, ‏20 ביוני 2024.
↑  עמוס הראל, "מלחמת שלום המוראל", הארץ, 18 בפברואר 2000
↑    אריאל זיגלר, ‏אל"מ וקוץ בו: הכירו את המזכיר הצבאי החדש של נתניהו, בעיתון מקור ראשון, 17 ביולי 2018
↑  יש גם כלכלה אחרת: תוכנית פכ"מ באוניברסיטה העברית חוגגת עשור להיווסדה עם עלייה מתמשכת בביקוש - חדשות - תל אביבי נט, באתר web.archive.org, ‏15 ביוני 2010
↑  חנן גרינברג, עזה: 6 חיילים נפצעו קל-בינוני, בהם מג"ד בצנחנים, באתר ynet, 14 בינואר 2009
↑  ברהנו טגניה, ‏מג"ד צנחנים חוזר לילדים, באתר ‏מאקו‏, 15 בינואר 2009
↑  גל פרל פינקל‏, ימים ללא חסד: הקצינים שיסתערו על הזירות הבוערות באמת, באתר וואלה, 18 ביולי 2018
↑  ענבר טויזר, 40 שנה לעוצבת "חצי האש": ריאיון מיוחד עם הצנחנים במילואים, במחנה, 15 בספטמבר 2016
↑  אמיר בוחבוט‏, הלב מורעל, הראש מרגיש זובור: המהפכה ששוחקת את המילואימניקים, באתר וואלה, 11 בפברואר 2016
↑  ידיעה באתר IsraelDefense, ‏ 17 באוגוסט 2017
↑  יואב זיתון, יממה לפני שרואיין אצל נתניהו: נפרצה מכוניתו של מפקד חטיבת הקומנדו, באתר ynet, 17 ביוני 2018
↑  עדו בן פורת, מפקד הקומנדו ננזף, באתר ערוץ 7, 2 ביולי 2018
↑   אל"ם קובי הלר מונה למפקד חטיבת "עז", באתר צה"ל, 2 בספטמבר 2018
↑   אל"ם אבי בלוט ימונה למזכיר הצבאי לראש הממשלה, באתר צה"ל, 17 ביולי 2018
↑   "אני מודה על הזכות להוביל בתקופה כל כך משמעותית", באתר צה"ל, 16 באוגוסט 2018
↑  לילך שובל, פינוי עמונה: הערה פיקודית למזכיר הצבאי, באתר ישראל היום, 4 בינואר 2019
↑   דרגות אלוף הוענקו לתא"ל אבי גיל הנכנס לתפקידו כמזכיר הצבאי לרה"מ, באתר צה"ל, 29 ביולי 2021
↑  עדו בן פורת, תא"ל אבי בלוט ימונה למפקד אוגדת יהודה ושומרון, באתר ערוץ 7, 6 ביולי 2020
↑   נכנס לתפקידו מפקד אוגדת אזור יהודה ושומרון החדש, תא"ל אבי בלוט, באתר צה"ל, 14 באוקטובר 2021
↑  כרמל דנגור כרמל דנגור, השיחה המתוחה בין מפקד אוגדת יו"ש למתנחלים, באתר כאן – תאגיד השידור הישראלי, 19 באוקטובר 2022
↑  איתי בלומנטל, היום שאחרי "בית וגן": צה"ל בכוננות גבוהה עם 27 גדודים ביו"ש, באתר כאן – תאגיד השידור הישראלי, 5 ביולי 2023
↑  חנן גרינווד, האיש החזק ביותר ביו"ש: האלוף הראשון ממכינת עלי - מי אתה תא"ל אבי בלוט?, באתר ישראל היום, ‏2 במאי 2024
↑  קובי פינקלר, בצה"ל מזהים: מחבלים מעדיפים להסגיר את עצמם ולא למות, באתר ערוץ 7, 7 בדצמבר 2023
↑   "אנחנו כאן באוגדה - בורג בתוך מכונה שתפקידה להבטיח את נצח ישראל", באתר צה"ל, 20 בדצמבר 2023
↑   מפקד פקמ"ז הנכנס הועלה לדרגת אלוף, באתר צה"ל, 20 ביוני 2024
↑   מפקד חדש לפיקוד המרכז, באתר צה"ל, 8 ביולי 2024
↑  חנן גרינווד, הלחימה מתעצמת: פיקוד מרכז דורש צוות קרב חטיבתי חדש ללחימה בצפון השומרון, באתר ישראל היום, 6 באוגוסט 2024
↑  הרמטכ"ל יכריע: האם תוקם אוגדה חדשה לאורך גבול ירדן? - בחדרי חרדים, באתר www.bhol.co.il, ‏2024-08-12
↑  ישראל לפקוביץ, אלוף הפיקוד אישר הוראות פתיחה באש מקלות ביהודה ושומרון, באתר בחדרי חרדים, 10 בפברואר 2025
↑  צוות השלוחה, באתר מכינת צהלי
↑  גדל בנווה צוף ולמד במכינת עלי: המפקד הסרוג של אוגדת איו"ש, באתר כיפה, ‏2021-10-14
↑  משפחה לוחמת, באתר עיתון ארץ בנימין
מפוקסלים

| --- | --- |

 סוגה:  קומדיה פנטזיה
 שחקנים:  אלכסה דייוויס ויל מריק
 ארץ מקור:  הממלכה המאוחדת 
 שפות:  אנגלית
 מספר עונות:  2 
 מספר פרקים:  12 (נכון ל־16 בפברואר 2021) 
 הפקה
 אורך פרק:  25 דקות
 שידור
 רשת שידור:  E4
 רשת שידור בישראל:  yes הטלוויזיה בלוויין
 פורמט (תמונה):  16:9 (576i SDTV)
 תקופת שידור מקורית:  28 במרץ 2019 – הווה
 קישורים חיצוניים
 אתר רשמי
 דף התוכנית ב-IMDb
 
מפוקסלים (באנגלית: Dead Pixels) הוא סיטקום בריטי ששודר לראשונה בערוץ E4 החל מ-28 במרץ 2019. הסדרה עוסקת בשלושה חברים (מג, ניקי ואוסמן) והאובססיה שלהם למשחק מחשב מז'אנר משחקי תפקידים המוניים ברשת (MMORPG) בשם Kingdom Scrolls.
צוות השחקנים הראשי

אלכסה דייוויס – מייגן "מג" ג'פריס
ויל מריק – ניקולס "ניקי" קטל
סרגון ילדה – אוסמן
שארלוט ריצ'י – אליסון
דייוויד מומני – ראסל
פיתוח

הסדרה "מפוקסלים" החלה בשם "Avatards" כחלק מסדרת "Comedy Blaps" באתר האינטרנט של ערוץ 4 משנת 2016. יוצרי הסדרה אמרו שהם רוצים לתאר דמויות עגולות יותר של כמה מהגיימרים, וציינו שהמוניטין של גיימרים בזרם המרכזי של הטלוויזיה אינו טוב במיוחד. הסדרה מנסה לשפר את המוניטין שלהם בכך שהיא מראה הן את הצד המצחיק והן את הצד מעורר המחשבה של משחקי הווידאו ושל ותרבות הגיימינג. תסריטאי הסדרה, ג'ון בראון, והבמאי, אל קמפבל, תוארו כ"גיימרים כבדים".
ביקורת

בעיתון הגרדיאן תוארה הסדרה "משעשעת באופן מרושע" ו"הסיטקום החדש החריף ביותר של 2019".
באתר וואלה! NEWS נכתב "מה שיפה ב"מפוקסלים" זה שהיא מוצלחת בשני הממדים שלה. היא משעשעת הן במשחק הביזארי שהיא מתארת ... והן באחווה שהיא מתארת בקרב האוהדים המכורים."
הערות שוליים

↑  "Dead Pixels". British Comedy Guide. נבדק ב-2 באפריל 2019. {{cite web}}:  (עזרה)
↑  Jeffery, Morgan (26 במרץ 2019). "E4's Dead Pixels will tell you the truth about gaming and the female libido". Digital Spy. נבדק ב-2 באפריל 2019. {{cite news}}:  (עזרה)
↑  Nelson, Alex (15 במרץ 2019). "Dead Pixels: the new comedy from a Peep Show writer about an RPG video game". i (newspaper). נבדק ב-27 באפריל 2019. {{cite news}}:  (עזרה)
↑  Powell, Steffan (30 במרץ 2019). "Dead Pixels: A comedy 'about gamers for gamers'". BBC News. נבדק ב-2 באפריל 2019. {{cite news}}:  (עזרה)
↑  Mellor, Louisa (4 באפריל 2019). "Dead Pixels: the cast on why the show comes across as 'pure gamer'". Den of Geek. נבדק ב-26 באפריל 2019. {{cite news}}:  (עזרה)
↑  Virtue, Graeme (10 באפריל 2019). "Dead Pixels: a gamer comedy that's as addictive as World of Warcraft". The Guardian. נבדק ב-26 באפריל 2019. {{cite news}}:  (עזרה)
↑  עתיד מלחיץ, יהודי בשירות אנגליה וגיימרים באובססיה: סקירת סדרות חדשות, באתר וואלה, 3 ביולי 2019
גבול של פונקציה

גבול של פונקציה הוא מושג יסוד בחשבון אינפיניטסימלי, שמתאר לאיזה ערך מתקרבת הפונקציה כאשר המשתנה הבלתי תלוי הולך ומתקרב לנקודה מסוימת בתחום ההגדרה של הפונקציה (פרט אולי לנקודה עצמה), גדל בלי הגבלה או קטן בלי הגבלה.
מושגי יסוד רבים באנליזה מוגדרים בשפה של גבולות של פונקציות, לדוגמה הרציפות, והגזירות מוגדרים על ידי קיום של גבולות מסוימים.
פונקציות ממשיות

כאשר עוסקים בפונקציה ממשית, יש עניין רב בשאלה לאן "שואפים" ערכי הפונקציה כאשר ערכי המשתנה מתקרבים לנקודה מסוימת. ניתן לחשוב על גבול של פונקציה באופן פשטני כנקודה שאם נוסיף אותה לפונקציה היא תהיה המשך "טבעי" שלה. באופן אינטואיטיבי  \ L הוא הגבול של הפונקציה בנקודה  \ x_{0} אם כאשר  \ x הולך ומתקרב ל-  \ x_{0} אז ערך הפונקציה  \ f(x) מתקרב ל- \ L. באופן כללי, הפונקציה לא צריכה להיות מוגדרת בנקודת הגבול. יתר על כן, פעמים רבות גם כאשר הפונקציה מוגדרת בנקודת הגבול, הגבול לא שווה לערך הפונקציה.
לדוגמה, לפונקציה הבאה יש גבול בנקודה x=0 והוא שווה ל-0, אף על פי שערך הפונקציה בנקודה הוא 1:
בנוסף לכך קיימים הגבול מימין והגבול משמאל של פונקציה. הגבול מימין של הנקודה  \ x_{0} מוגדר, באופן אינטואיטיבי, כמספר  \ L שכאשר  \ x הולך ומתקרב ל- \ x_{0} מימין (כלומר מתקרב מכיוון המספרים הגדולים מ- \ x_{0}) אזי ערך הפונקציה הולך ומתקרב ל- \ L. באופן דומה מוגדר גם הגבול משמאל (הפעם המשתנה שואף ל- \ x_{0} מכיוון המספרים הקטנים ממנו). הצורך בגבולות אלו מתברר כאשר רוצים לחשב גבול של פונקציה מהסוג הבא:
בנקודה  \ x=0 לפונקציה לא קיים גבול, מאחר שלא קיים מספר אחד שאליו שואפת הפונקציה כאשר  \ x שואף ל-0. לעומת זאת קיימים גבולות מימין ומשמאל. הגבול מימין שווה ל-0 והגבול משמאל שווה ל-2. כפי שניתן לראות, אין חובה לכך שהגבול מימין יהיה שווה לגבול משמאל ואין חובה לכך שאחד מהם יהיה שווה לערך הפונקציה בנקודה עצמה.
ניתן להגדיר את מושג הגבול של פונקציה בשתי דרכים שקולות: אחת מסתמכת על הגדרת הגבול בסדרות ומסתכלת על התנהגות הסדרות ששואפות לנקודה, והשנייה עומדת בפני עצמה. הגדרת הגבול בעזרת סדרות מאפשרת להחיל משפטים שנכונים על גבולות של סדרות גם לגבולות של פונקציות.
בהגדרה באמצעות סדרות, אומרים שפונקציה מתכנסת לגבול בנקודה מסוימת, אם ורק אם עבור כל הסדרות שמתכנסות לאותה נקודה, הסדרות המתקבלות מהפעלת הפונקציה על אברי אותן סדרות מתכנסות לאותו גבול.
ההגדרה העצמאית אומרת שעבור כל סביבה של נקודת הגבול, ניתן למצוא סביבה של הנקודה שאליה ערכי ה-x מתקרבים כך שכל התמונות של הנקודות הקרובות לנקודה שאותה בודקים יעברו לאותה סביבה של נקודת הגבול. תמונת הפונקציה באותה נקודה שאליה מתקרבים ערכי ה-x לא רלוונטית לגבול, אלא רק הערכים שקרובים אליה. רק כאשר פונקציה היא רציפה יש חשיבות גם לנקודה שאליה מתקרבים.
הגדרות

עד כה דנו בגבול מבלי להגדיר אותו מתמטית ובאופן מדויק. כיום מקובלות שתי הגדרות (שקולות) של גבול. הראשונה, של קארל ויירשטראס, מבוססת על עבודתו של קושי, ומנוסחת בשפה של אפסילון ודלתא. השנייה, על-פי היינה, מבוססת על התנהגות של סדרות. ההגדרות שקולות זו לזו: כל פונקציה המתכנסת לגבול ℝ ∪ {∞,-∞}∋ L  כלשהו בהתאם להגדרה אחת, מתכנסת לגבול L גם בהתאם לאחרת.
הגדרות > גבול בנקודה

תהא  \,f פונקציה המקבלת ומחזירה ערכים ממשיים, המוגדרת בסביבה של  \ x_{0} (אך לא בהכרח בנקודה  \ x_{0} עצמה).
כאמור לעיל, ההגדרות שקולות זו לזו ומעבר בין ההגדרות מסייע רבות לחישובי גבולות שונים.
הגדרות > אפיון גבול של פונקציה לפי קושי

תנאי קושי הוא אפיון שקול לגבול של פונקציה בנקודה. פונקציה המקיימת את תנאי קושי בסביבה נתונה, היא פונקציה שאם המרחק בין כל שני איברים בתחום שלה קטן מגודל נתון אז גם המרחק בין כל שני ערכי הפונקציה של איברים אלה קטן כרצוננו. ניתן לשים לב שאף על פי שפונקציה המקיימת את תנאי קושי בסביבה נתונה בהכרח מתכנסת לגבול סופי, בהגדרה הפורמלית של תנאי קושי לא מופיע כלל ערך הגבול של הפונקציה, ומכאן גם חשיבותו של אפיון זה: הוא מספק את האפשרות לקבוע קיום גבול של פונקציה בנקודה מבלי להתייחס לגבול עצמו, בניגוד להגדרת הגבול שמחייבת התייחסות לערך הגבול.
הגדרות > גבול אינסופי בנקודה

שתי ההגדרות להתכנסות שקולות. אם הן מתקיימות, מסמנים  \lim _{x\to x_{0}}f(x)=\infty .
באופן דומה ניתן להגדיר שאיפה למינוס אינסוף כאשר בנוסח הראשון ההבדל מתבטא בכך ש \ T<0 וש \ f(x)<T, ובנוסח השני מתקיים  \ f(x_{n})\to -\infty .
הגדרות > הגדרת הגבול מימין והגבול משמאל

הגדרה בלשון  \varepsilon -\delta :
הגדרות > גבול באינסוף > גבול סופי

באופן דומה ניתן להגדיר גבול כאשר  \ x\to -\infty , כאשר ההבדלים בהגדרה בנוסח הראשון הם:  \ S<0 ו \ x<S, ובנוסח השני  \ x_{n}\to -\infty .
הגדרות > גבול באינסוף > גבול אינסופי

גם כאן ניתן להגדיר באופן דומה עבור גבולות השואפים למינוס אינסוף ועבור גבולות ב \ x\to -\infty .
ראו גם

אריתמטיקה של גבולות
הגבול של sin(x)/x

פונקציה לא רציפה שבה הגבול מימין שונה מהגבול משמאל, ראו רציפות למחצה.
אלקסיס ג'ורדן

| --- | --- |

אלקסיס ג'ורדן
 לידה:  7 באפריל 1992 (בת 32) קולומביה, ארצות הברית
 שם לידה:  אלקסיס ג'ורדן
 מוקד פעילות:  אטלנטה 
 תקופת הפעילות:  מ-2006
 עיסוק:  זמרת, זמרת-יוצרת, דוגמנית, שחקנית
 סוגה:  דאנס-פופ • פופ • R&B
 שפה מועדפת:  אנגלית 
 כלי נגינה:  קול
 חברת תקליטים:  רוק ניישן   קולומביה   סטאר-רוק
 שיתופי פעולה בולטים:  שון פול
 אתר רשמי
 פרופיל ב-IMDb
 
אלקסיס ג'ורדן (באנגלית: Alexis Jordan; נולדה ב-7 באפריל 1992) היא זמרת-יוצרת אמריקאית. בשנת 2011, הוציאה את אלבום הבכורה Alexis Jordan, אשר זכה להצלחה כאשר הגיע אל המקום התשיעי במצעד האלבומים הבריטי. מתוך האלבום יצא הלהיט "Happiness".
בשנת 2011, הוציאה ביחד עם שון פול את השיר "Got 2 Luv U", שהפך לאחד מהלהיטים המצליחים ביותר באותה השנה. איגוד תעשיית ההקלטות הבריטי העניק לשיר את תואר הכסף על מכירות של למעלה מ-200,000 עותקים במדינה.
קריירה

בשנת 2011, הוציאה אלקסיס ג'ורדן את אלבום הבכורה שלה, Alexis Jordan. הסינגל הראשון מתוכו "Happiness", הפך ללהיט בין-לאומי, תוך שהצליח לכבוש את פסגת מצעד שירי ה-R&B של חברת המצעדים הרשמית, מצעד שירי הדאנס קלאב, והגיע למקום השלישי במצעד הסינגלים הבריטי. כמו כן, הוכתר לשיר השנה לשנת 2011 של הולנד. הסינגל השני מתוך האלבום, "Good Girl", כבש את פסגת מצעד שירי הדאנס קלאב גם כן. הסינגל השלישי והאחרון מתוך האלבום "Hush Hush", זכה להצלחה בהולנד.
לאחר שסיימה להוציא סינגלים מתוך אלבום הבכורה שלה, החליטה ג'ורדן להקליט ביחד עם הראפר שון פול, את השיר "Got 2 Luv U". השיר הפך ללהיט בין-לאומי, ולאחד מהלהיטים המצליחים ביותר של השניים, כאשר צבר למעלה מ-350 מיליון צפיות ביוטיוב, כבש פסגות מצעדים, וקיבל תארים שונים. בשנת 2013, הוציאה את הסינגל האחרון שלה, "Acid Rain", אשר כבש את פסגת מצעד שירי הדאנס, תוך שנכנס לשתי רשימות סוף שנה של בילבורד.
דיסקוגרפיה > אלבומי אולפן

2011: Alexis Jordan
דיסקוגרפיה > סינגלים

2010: "Happiness"
2011: "Good Girl"
2011: "Hush Hush"
2011: "Got 2 Luv U" (ביחד עם שון פול)
2013: "Acid Rain"
הערות שוליים

↑  UK CHART ALBUMS
1 2  Official R&B Singles Chart Top 40 | Official Charts Company, www.officialcharts.com (באנגלית)
1 2  Dance Club Songs Chart, Billboard
↑  spanishcharts.com - Sean Paul feat. Alexis Jordan - Got 2 Luv U, spanishcharts.com
↑  BPI
↑  Alexis Jordan - Alexis Jordan, Discogs (באנגלית)
↑  Official Singles Chart Top 100 | Official Charts Company, www.officialcharts.com (באנגלית)
↑  http://top40.nl/pdf/Top%20100/top%20100%20-%202011.pdf
↑  Dance Club Songs Chart, Billboard
↑  Stichting Nederlandse Top 40, Alexis Jordan, Top40.nl (בהולנדית)
1 2  Sean Paul - Got 2 Luv U (feat. Alexis Jordan) [Official Video]
↑  Stichting Nederlandse Top 40, Top 40-artiesten (A), Top40.nl (בהולנדית)
↑  Top 40 Urban Albums & Singles Chart - Australian Record Industry Assocation, web.archive.org, ‏2011-02-16
↑  Sean Paul feat. Alexis Jordan - Got 2 Luv U - swisscharts.com, swisscharts.com
↑  http://www.aria.com.au/pages/httpwww.aria.com.auSINGLEaccreds2011.htm, www.aria.com.au
↑  Auszeichnungen Archiv, IFPI Austria - Verband der österreichischen Musikwirtschaft (בגרמנית)
↑  Datenbank: BVMI, www.musikindustrie.de
↑  Alexis Jordan, Billboard
↑  Dance Club Songs - Year-End, Billboard
↑  "Hot Dance/Electronic Songs – Year-End 2013". Billboard. Retrieved 2019-11-05.
| --- | --- |
בקרת זהויות :  BIBSYS: 13023027  BnF: cb16607622p (data)  GND: 1014048842  ISNI: 0000 0003 5643 3019  LCCN: no2012012044  MusicBrainz: 288414bb-2cfc-4ce8-a221-7505071d1b4d  NKC: xx0144491  VIAF: 186046939   WorldCat (עם VIAF): 186046939